## הצעה לשלושה קורסים שבאפשרותי ללמד

1. **הרפואה בתלמוד הבבלי – מבט דיאכרוני**

צלילה אל סצנה רפואית תוססת ודינמית בין השנים 200 – 700 לספירה לערך, רפואה בעולם היהודי המושפע מתרבויות הרפואה השונות של יוון, בבל העתיקה, האימפריה הססאנית, מגוון גישות: 'רציונלי' – 'מאגי'; עממי – אליטיסטי; הכמנת ידע מול הפצתו; מיינסטרים רפואי מול שוליים, יחסי דת ורפואה, ועוד.

1. **מבוא לתולדות הרפואה בעולם היהודי**

הרפואה במקרא, הרפואה בספרות חז"ל, רופאים יהודים בעולם המוסלמי ובעולם הנוצרי בימי הביניים. סוגיות: היחס אל הרפואה לאורך הדורות. היחס אל המאגיה הרפואית. תולדות דין פיקוח נפש בהלכה. השתלשלות היחס במקורות היהודיים אל מחלות ספציפיות לאורך הדורות – דיאגנוזה, אטיולוגיה, תרפיה.

1. **מבוא לתולדות הרפואה (כללי**)

תולדות הרפואה בתמצית, במצרים, בבבל, בהודו, בסין, ביוון-רומא, באירן הססאנית, במרחב המוסלמי ובביזנטיון. תיאוריות עתיקות על מבנה העולם והאדם כבסיס לדיאגנוזה ופרקטיקה. סוגיות: מפגשים בין תרבויות רפואה. מגפות (תגובות הרופאים, הממשל, אנשי הדת). היחס למאגיה רפואית. יחסי רפואה-דת.